ราคาเป้าหมายหุ้นBBL-KTBสูงขึ้น
บริษัทหลักทรัพย์ฟินันเซีย ไซรัส ให้ราคาเป้าหมายหุ้นธนาคารกรุงเทพ(BBL) และธนาคารกรุงไทย(KTB)เพิ่มขึ้น
21 ม.ค. 2554

บริษัทหลักทรัพย์ฟินันเซีย ไซรัส ให้ราคาเป้าหมายหุ้นธนาคารกรุงเทพ(BBL) และธนาคารกรุงไทย(KTB)เพิ่มขึ้น
ทั้งนี้ BBL ได้รับการปรับราคาเป้าหมายขึ้นเป็น 195 บาทจากเดิมให้185บาทต่อหุ้น  แม้กำไรสุทธิปี2553มีกำไรสุทธิเป็นไปตามคาด 24,593 ล้านบาท แต่สินเชื่อเพิ่มมากเกินคาดซึ่งจะดีต่อรายได้ดอกเบี้ยต่อเนื่องถึงใน ไตรมาสแรกปีนี้   และคาดว่า BBL จะจ่ายเงินปันผลจากกำไร ครึ่งหลังปีที่ผ่านมา อีกหุ้นละ 3.50 บาท คิดเป็นอัตราผลตอบแทนประมาณ2% เนื่องจากมูลค่าทางบัญชีที่เพิ่มขึ้นจากส่วนเกินมูลค่าเงินลงทุน  ส่วน KTB ปรับราคาเป้าหมายขึ้นเป็น 20.40 บาท จากเดิมให้ราคา 19.50  บาท หลังจากเห็นว่ากำไรปี 2553 เป็นไปตามคาด แต่สินเชื่อเติบโตสูงเกินคาดมาก 16.4% จากปี 2552  และอัตราผลตอบแทนจากส่วนของผู้ถือหุ้น( ROE) ปรับขึ้นมาเกือบ 14% จากเดิม 13% เป็นรองแค่ธนาคารไทยพาณิชย์หรือSCB,ธนาคารกสิกรไทยหรือ  KBANK และดีกว่า BBL ด้านนักวิเคราะห์บริษัทหลักทรัพย์กสิกรไทยคาดว่า ในปี2554 KTB จะมีกำไรสุทธิเติบโต 20% จากรายได้จากดอกเบี้ยที่คาดว่าจะเติบโต 13% รายได้จากรายการที่ไม่ใช่ดอกเบี้ยเติบโต 16% และต้นทุนต่อรายได้ของธนาคารที่ลดลงจาก 57% ในปี 2553 มาอยู่ที่ 55% จึงยังคงคำแนะนำ ซื้อ ราคาพื้นฐาน 23 บาท อัตราผลตอบแทนเงินปันผล 2.6%